Euroopa Liidu Teataja L 061 , 01/03/2001 Lk 0025 - 0028



EMP Ühiskomitee otsus nr 169/1999, 26. november 1999, millega muudetakse EMP lepingu XIII lisa (transport) EMP ÜHISKOMITEE, võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi " leping", eriti selle artiklit 98 ning arvestades, et: (1) lepingu XIII lisa muudeti EMP Ühiskomitee 25. juuni 1999. aasta otsusega nr 85/1999; [1] (2) lepingusse tuleb lisada nõukogu 1. oktoobri 1998. aasta direktiiv 98/76/EÜ, millega muudetakse direktiivi 96/26/EÜ siseriiklike ja rahvusvaheliste vedude maanteeveo-ettevõtja ja reisijate autoveo-ettevõtja tegevusalale lubamise, nende diplomite, tunnistuste ja muude ametlike kvalifikatsioonitõendite vastastikuse tunnustamise ning kõnealuste ettevõtjate asutamisvabaduse õiguse soodustamise kohta; [2] (3) Liechtensteinile tuleb seoses direktiivi 98/76/EÜ sätetega võimaldada üleminekuperiood, ON VASTU VÕTNUD JÄRGMISE OTSUSE: Artikkel 1 Lepingu XIII lisa punktile 19 (nõukogu direktiiv 96/26/EÜ) lisatakse järgmine tekst: ", muudetud järgmise aktiga: 398 L 0076 : nõukogu direktiiv 98/76/EÜ, 1. oktoober 1998 (EÜT L 277, 14.10.1998, lk 17). Käesolevas lepingus loetakse selle direktiivi sätteid järgmises kohanduses: a) Liechtenstein täidab 26. novembriks 2000 direktiivi muudatused, mis on tehtud nõukogu direktiiviga 98/76/EÜ; b) EFTA riikide puhul asendatakse artikli 3 lõike 3 punktis c sõnad "nende riikide vääringutes, kes ei osale rahaliidu kolmandas etapis" sõnadega "EFTA riikide vääringutes" ning sõnad "avaldatakse Euroopa Ühenduste Teatajas" asendatakse sõnadega "avaldatakse ametlikult igas EFTA riigis"; c) EFTA riigid tunnustavad ühenduse tunnistusi, mille on välja andnud EÜ liikmesriigid vastavalt direktiivi artikli 3 lõike 4 punktile d. Tunnustamiseks asendatakse direktiivi Ia lisa sätetes ühenduse tunnistuse kohta viide "liikmesriik (liikmesriigid)" viitega "EÜ liikmesriik (liikmesriigid), Island, Liechtenstein ja/või Norra"; d) ühendus ja EÜ liikmesriigid tunnustavad Islandi, Liechtensteini ja Norra välja antud tunnistusi vastavalt käesoleva lisa 7. liites kohandatud direktiivile; e) Islandi, Liechtensteini ja Norra välja antud tunnistus vastab käesoleva lisa 7. liites kehtestatud näidisele." Artikkel 2 Käesoleva otsuse lisa liide muudetakse lepingu XIII lisa 7. liiteks. Artikkel 3 Nõukogu direktiivi 98/76/EÜ islandi- ja norrakeelne tekst, mis on lisatud käesoleva otsuse vastavates keeltes versioonidele, on autentne. Artikkel 4 Käesolev otsus jõustub 27. novembril 1999, tingimusel et EMP Ühiskomiteed on teavitatud vastavalt lepingu artikli 103 lõikele 1. Artikkel 5 Käesolev otsus avaldatakse Euroopa Ühenduste Teataja EMP osa EMP kaasandes. Brüssel, 26. november 1999 EMP Ühiskomitee eesistuja N. v. Liechtenstein [1] EÜT L 296, 23.11.2000, lk 45. [2] EÜT L 277, 14.10.1998, lk 17. -------------------------------------------------- LISA EMP Ühiskomitee otsuse nr 169/1999 " 7. LIIDE NÕUKOGU DIREKTIIVI 98/76/EÜ Ia LISAS OSUTATUD SERTIFIKAAT, KOHANDATUD EMP LEPINGU KOHALDAMISEKS (vt lepingu XIII lisa punkti 19 kohandust d) Ia LISA EUROOPA MAJANDUSPIIRKOND +++++ TIFF +++++ +++++ TIFF +++++ " --------------------------------------------------